Bosna i Hercegovina

FederacijaBosne i Hercegovine JU Osnovnaškola „Mustafa Busuladžić“

Kanton Sarajevo Općina Novi Grad Sarajevo

Broj protokola:04-88/23

Sarajevo, 26.1.2023.godine

Na osnovu  člana 57. stav (1) Zakona o osnovnom  odgoju i obrazovanju Kantona Sarajevo („Službene novine Kantona Sarajevo" br.: 23/17, 33/17, 30/19, 34/20 i 33/21) direktor **Javne ustanove Osnovne škole  „Mustafa Busuladžić” Sarajevo**,  objavljuje

**P O Z I V**

**ZA UPIS DJECE U PRVI RAZRED OSNOVNE ŠKOLE**

**ZA ŠKOLSKU 2023/2024. GODINU**

**I** - Upis djece u I (prvi) razred osnovne škole vršit će se u  **FEBRUARU**, u terminu **od 1.2.2023.godine do 28.2.2023.godine.**

U izuzetnim opravdanim slučajevima upis djece će se obaviti i u augustu te se pozivaju roditelji/staratelji da djecu prijave za upis u **februarskom** roku, a samo **izuzetno**, uz opravdane razloge mogu se prijaviti u **augustu**.

**II** - **U prvi razred školske 2023/2024. godine će se upisati  djeca koja do 1.3.2023. godine imaju navršenih 5 i po godina života.**

Škola može omogućiti upis i djetetu mlađem od utvrđene starosne dobi za početak obaveznog odgoja i obrazovanja, uz pismeni zahtjev roditelja/staratelja djeteta i ako škola, nakon što razmotri preporuke Komisije za upis učenika u prvi razred, bude sigurna da je to u najboljem interesu djeteta.

Upis djeteta mlađeg od utvrđene starosne dobi može se izvršiti samo ako dijete do kraja kalendarske godine puni šest godina života.

**III - Školsko područje Javne ustanove Osnovna škola „Mustafa Busuladžić“  obuhvata: RJEČICU, RELJEVO DOM, AHATOVIĆE, PALJEVO, GORNJA BIOČU, MIHALJEVIĆE, BOJNIK I BUTILE.**

**IV U skladu sa članom 54. stav 6. Zakona o osnovnom odgoju  i obrazovanju, po zahtjevu roditelja, Škola  može upisati  i učenike  koji ne pripadaju  navedenom  školskom području u skladu sa raspoloživim prostornim i kadrovskim kapacitetima uz obavezu poštivanja Pedagoških standarda i normativa za osnovnu školu (“Službene novine Kantona Sarajevo”, broj 30/18, 9/22 i 20/22).**

**V U predškolskoj ustanovi koju dijete pohađa (djeca u cjelovitom razvojnom programu i djeca u obaveznom programu pred polazaka u školu) roditelj/staratelj djeteta može preuzeti sljedeća dokumenta, koja će biti dostupna putem EMIS sistema u predškolskim ustanovama:**

* **Obrazac prijave za upis djetata u prvi razred osnvone škole za školsku 2023/2024.godinu;**
* **Certifikat/uvjerenje da  je dijete pohađalo Obavezni  predškolski program  za djecu  u godini  pred polazak u školu.**

**VI Osim obrasca prijave i Uvjerenja o pohađanju obaveznog predškolskog za djecu, roditelji su dužni pribaviti i sljedeću dokumentaciju za dijete:**

##### Izvod iz matične knjige rođenih/original ili ovjerena kopija;

##### Ljekarsko uvjerenje o psihofizičkom stanju djeteta za upis u školu i zdravstvenom statusu s opisom poteškoća( u Domu zdravlja gdje dijete ima otvoren karton);

##### CIPS prijava boravka djeteta, kao dokaz o pripadnosti školskom području.

**Dokumentaciju iz tačaka V i VI roditelji/staratelji dostavljaju skeniranu na email adresu prijavaprvacici.osmb@gmail.com ili lično sekretaru u Školu, a originalnu dokumentaciju roditelj/staratelj će dostaviti prilikom testiranja djeteta.**

##### ****VII** Škola će nakon zaprimljene dokumentacije, roditelja/staratelja informisati telefonom ili emailom o terminu testiranja djeteta.**

**Našim prvačićima želimo da ih kroz buduće školovanje prati izuzetan uspjeh, najbolji rezultati, sreća i zdravlje!**

DIREKTOR ŠKOLE Duran Mrnđić

Dostaviti:

- Web stranica škole

- na oglasnu ploču Škole;

-na oglasnu ploču Mjesne zajednice “Dobroševići”;

-a/a

POZIV ZA UPIS DJECE U PRVI RAZRED

Cijenjeni roditelji / staratelji,

U toku je upis učenika u prvi razred, pa Vas pozivamo da na vrijeme izvršite upis djece u prvi razred.

U prilogu:

[Poziv za upis djece u prvi razred](http://www.osansa.edu.ba/Resources/POZIV%20ZA%20UPIS%20PRVACICA%2023-24.pdf)

Za više informacija možete kontaktirati na broj:  
Sekretar: 033 – 629-574  
Direktor: 033 – 637-155